CELEX: 22020A0622(02)
Language: fi
Date: 2019-12-20 00:00:00
Title: Sopimus kirjeenvaihtona Euroopan unionin ja Turkin välillä Turkin tasavallan osallistumisesta unionin ohjelmaan ”tutkimuksen ja innovoinnin puiteohjelma Horisontti 2020 (2014–2020)” tehdyn Euroopan unionin ja Turkin tasavallan välisen sopimuksen muuttamisesta

22.6.2020   
            
            
               FI
            
            
               Euroopan unionin virallinen lehti
            
            
               L 199/10
            
         
      SOPIMUS
      kirjeenvaihtona Euroopan unionin ja Turkin välillä Turkin tasavallan osallistumisesta unionin ohjelmaan ”tutkimuksen ja innovoinnin puiteohjelma Horisontti 2020 (2014–2020)” tehdyn Euroopan unionin ja Turkin tasavallan välisen sopimuksen muuttamisesta
      A.   Euroopan unionin kirje
      
      Arvoisa suurlähettiläs
      Kiitän Teitä 18. joulukuuta 2017 päivätystä kirjeestänne, jossa pyydetään, että Turkin tasavallan osallistumisesta unionin ohjelmaan ”tutkimuksen ja innovoinnin puiteohjelma Horisontti 2020 (2014–2020)” tehdyn Euroopan unionin ja Turkin tasavallan välisen sopimuksen, jäljempänä ’Horisontti 2020 -assosiaatiosopimus’, mukaiseen Turkin tasavallan rahoitusosuuteen sovellettava korjauskerroin muutetaan tasolle 0 varanhoitovuodeksi 2020.
      Korjauskertoimen muuttaminen edellyttää Horisontti 2020 -assosiaatiosopimuksen ja erityisesti sen liitteen II muuttamista. Horisontti 2020 -assosiaatiosopimuksen 7 artiklan 4 kohdassa määrätään, että sopimusta voidaan muuttaa ainoastaan kirjallisesti osapuolten yhteisellä suostumuksella.
      Sen vuoksi ehdotan, että Horisontti 2020 -assosiaatiosopimuksen mukaisesti maanne rahoitusosuuteen sovellettavaa korjauskerrointa muutetaan tämän kirjeen liitteessä esitetysti.
      Jos olette yhtä mieltä tästä muutoksesta, ehdotan, että tämä kirje – sen liite mukaan luettuna – ja Teidän vastauksenne muodostavat Euroopan unionin ja Turkin tasavallan Horisontti 2020 ‐assosiaatiosopimuksen muutoksen kirjallisella sopimuksella siten kuin edellä mainitussa 7 artiklan 4 kohdassa tarkoitetaan. Tätä muutosta sovelletaan väliaikaisesti siitä päivästä alkaen, jona vastauskirjeenne vastaanotetaan, sanotun kuitenkaan rajoittamatta mahdollisia sisäisiä menettelyjä, joita maassanne tarvitaan ennen kuin voitte antaa lopullisen suostumuksen tulla muutoksen sitomaksi.
      Kunnioittavasti
      
         Brysselissä 7. marraskuuta 2019.
         
            
               
            Jean-Eric PAQUET
         
      
      B.   Turkin tasavallan kirje
      
      Arvoisa Jean-Eric Paquet
      Kiitän Teitä 7. marraskuuta 2019 päivätystä kirjeestänne, joka koskee 4. kesäkuuta 2014 allekirjoitetun Turkin tasavallan osallistumisesta unionin ohjelmaan ”tutkimuksen ja innovoinnin puiteohjelma Horisontti 2020 (2014–2020)” tehdyn Euroopan unionin ja Turkin tasavallan välisen sopimuksen muuttamista.
      Ottaen huomioon sopimuksen 7 artiklan 4 kohdan, jossa määrätään, että ”Tätä sopimusta voidaan muuttaa ainoastaan kirjallisesti osapuolten yhteisellä suostumuksella”, vahvistan, että Turkki on yhtä mieltä edellä mainitun kirjeenne liitteessä esitetystä muutoksesta.
      Ilmoitan vastaanottaneeni kirjeenne ja vahvistan, että tämän kirjeenvaihto muodostaa kirjallisella sopimuksella tehdyn muutoksen.
      Kunnioittavasti
      
         Ankarassa 20. joulukuuta 2019.
         
            
               
            Faruk KAYMAKCI
         
      
   
   
      
         LIITE
         Euroopan unionin ja Turkin välillä Turkin tasavallan osallistumisesta unionin ohjelmaan ”tutkimuksen ja innovoinnin puiteohjelma Horisontti 2020 (2014–2020)” tehdyn Euroopan unionin ja Turkin tasavallan välisen sopimuksen liitteen II muuttaminen
         Korvataan Turkin tasavallan osallistumisesta unionin ohjelmaan ”tutkimuksen ja innovoinnin puiteohjelma Horisontti 2020 (2014–2020)” tehdyn Euroopan unionin ja Turkin tasavallan välisen sopimuksen liitteessä II olevan I kohdan 3 alakohta seuraavasti:
         ”Jotta voidaan helpottaa Turkin tasavallan osallistumista ohjelmaan, sen rahoitusosuuteen sovelletaan kulloisenakin varainhoitovuonna korjauskerrointa seuraavasti:
         
                      
                  
                  
                     Varainhoitovuosi 2014: rahoitusosuus, joka on laskettu 1 kohdan mukaisesti sekä 2 kohdassa määritetyn suhdeluvun perusteella, kerrottuna 0,14:llä;
                  
               
                      
                  
                  
                     Varainhoitovuosi 2015: rahoitusosuus, joka on laskettu 1 kohdan mukaisesti sekä 2 kohdassa määritetyn suhdeluvun perusteella, kerrottuna 0,14:llä;
                  
               
                      
                  
                  
                     Varainhoitovuosi 2016: rahoitusosuus, joka on laskettu 1 kohdan mukaisesti sekä 2 kohdassa määritetyn suhdeluvun perusteella, kerrottuna 0,14:llä;
                  
               
                      
                  
                  
                     Varainhoitovuosi 2017: rahoitusosuus, joka on laskettu 1 kohdan mukaisesti sekä 2 kohdassa määritetyn suhdeluvun perusteella, kerrottuna 0,14:llä;
                  
               
                      
                  
                  
                     Varainhoitovuosi 2018: rahoitusosuus, joka on laskettu 1 kohdan mukaisesti sekä 2 kohdassa määritetyn suhdeluvun perusteella, kerrottuna 0,14:llä;
                  
               
                      
                  
                  
                     Varainhoitovuosi 2019: rahoitusosuus, joka on laskettu 1 kohdan mukaisesti sekä 2 kohdassa määritetyn suhdeluvun perusteella, kerrottuna 0,14:llä;
                  
               
                      
                  
                  
                     Varainhoitovuosi 2020: rahoitusosuus, joka on laskettu 1 kohdan mukaisesti sekä 2 kohdassa määritetyn suhdeluvun perusteella, kerrottuna 0:lla.”